Apstiprināti:
Ar 2026. gada 26.oktobra Jelgavas novada pašvaldības Izsoļu komisijas lēmumu
(Protokols Nr. JNP/2-38.1/26/46)

KUSTAMĀS MANTAS –CIRSMAS “DIMANTU PRIEDES”, VALGUNDES PAGASTS, JELGAVAS NOVADĀ
IZSOLES NOTEIKUMI

1. Vispārīgie noteikumi
1.1. [bookmark: _Hlk158012430]Noteikumi nosaka kārtību, kādā notiek Jelgavas novada pašvaldībai piederošas kustamās mantas – cirsmas atsavināšana elektroniskā izsolē ar augšupejošu soli.
1.2. Izsolāmā manta (turpmāk – Kustamā manta): sanitārās izlases cirsma 48,56 m³, kas atrodas zemes vienībā ar kadastra apzīmējumu 54860040405, “Dimantu priedes”, Valgundes pagastā, Jelgavas novadā.
1.3. Izsole notiek ievērojot Publiskas personas mantas atsavināšanas likuma noteikumus, kā arī citus spēkā esošos un uz šo gadījumu attiecināmos normatīvos aktus.
         Izsoli organizē un veic Jelgavas novada pašvaldības Izsoļu komisija (turpmāk –Komisija).
1.4. Sludinājums par elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, Jelgavas novada pašvaldības tīmekļa vietnē www.jelgavasnovads.lv un Elektronisko izsoļu vietnē https://izsoles.ta.gov.lv.
1.5. Kontaktpersona par izsoles noteikumiem: Vaiva Laimīte, tel:29481067, e-pasts: vaiva.laimite@jelgavasnovads.lv.
1.6. Izsoles veids un atsavināšanas paņēmiens pārdošana elektroniskā izsolē ar augšupejošu soli. 
1.7. [bookmark: _Hlk202780697]Izsoles dalībniekam pirms izsoles ir jāsamaksā nodrošinājums 10% apmērā no izsoles sākumcenas bez pievienotās vērtības nodokļa  – 1186,59 EUR (viens tūkstotis viens simts astoņdesmit seši euro, 59 centi) t.i., 118,66 EUR (viens simts astoņpadsmit euro, 66 centi).
1.8. Nodrošinājums jāiemaksā Jelgavas novada pašvaldības, reģ.Nr.90009118031, AS “SWEDBANK” bankas kontā Nr.LV26HABA0551030341246, ar norādi: “cirsmas Dimantu priedes Valgundes pagastā izsoles nodrošinājums”. 
1.9. Izsoles uzvarētāja iemaksātais nodrošinājums tiek ieskaitīts pirkuma summā, bet izsoles dalībniekiem, kas izsolē neuzvarēja, tas tiek atmaksāts divu nedēļu laikā no izsoles noslēguma dienas.
1.10. Cirsmu izstrāde, savācot ciršanas atliekas, veicama līdz 2027. gada 14. aprīlim.
1.11. Izcērtamo koku apjoms un izsoles sākumcena noteikta, pamatojoties uz Cirsmas novērtējumu. Koksnes krājas apjoms ir novērtējumā noteikts aprēķina lielums. Faktiskā iegūtā kokmateriālu apjoma atšķirība no novērtējumā norādītā pati par sevi nav pamats nosolītās cenas pārskatīšanai.
1.12. Kustamās mantas ciršana tiek veikta saskaņā ar Valsts meža dienesta izsniegto apliecinājumu Nr.892184513 koku ciršanai.
1.13. Cirsmas izstrādes un koksnes izvešanas laikā nav atļauts bojāt vai jebkādā veidā ietekmēt piemiņas vietā – Sarkanās armijas brāļu kapi – esošos objektus. Mežizstrādes tehnikas pārvietošanās pa piemiņas vietas teritoriju vai tās infrastruktūru ir kategoriski aizliegta un pēc iespējas koku ciršanai jāizmanto rokas motorzāģi.

2. Izsoles sākumcena, solis
2.1. Izsoles sākumcena ir 1186,59 EUR (viens tūkstotis viens simts astoņdesmit seši euro, 59 centi) bez pievienotās vērtības nodokļa (turpmāk – PVN).
2.2. PVN tiks piemērots atbilstoši Pievienotā vērtības nodokļa likuma 141.panta “Īpašs nodokļa piemērošanas režīms kokmateriālu piegādēm un ar kokmateriāliem saistītajiem pakalpojumiem” nosacījumiem.
2.3. Izsoles solis ir 100 EUR (viens simts euro). Maksimālais solis nav ierobežots.

3. Izsoles dalībnieki
3.1. Par izsoles dalībnieku var kļūt jebkura fiziska vai juridiska persona, kurai ir tiesības saskaņā ar spēkā esošiem normatīvajiem aktiem iegūt savā īpašumā Objektu, kura līdz reģistrācijas brīdim ir iemaksājusi šo Noteikumu 1.7. punktā noteikto nodrošinājumu, izsoles dalības maksu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā valsts sociālās apdrošināšanas iemaksu parādi, kas kopumā pārsniedz 150 EUR (viens simts piecdesmit euro), kā arī maksājumu (nodokļi, nomas maksājumi u.c.) parādu attiecībā pret Jelgavas novada pašvaldību.
3.2. Izsoles dalībniekiem nedrīkst būt pasludināta maksātnespēja, uzsākts likvidācijas process, apturēta vai pārtraukta saimnieciskā darbība, vai uzsākta tiesvedība par darbības izbeigšanu, maksātnespēju vai bankrotu.

4. Izsoles pretendentu reģistrācija Izsoļu dalībnieku reģistrā
4.1. Pretendentu reģistrācija notiek no 2026. gada 6.novembra plkst..13:00 līdz 2026. gada 16.novembrim plkst.23:59 elektronisko izsoļu vietnē https://izsoles.ta.gov.lv izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis”.
4.2. Izsoles pretendenti – fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē https://izsoles.ta.gov.lv norāda:
4.2.1. fiziska persona: 
4.2.1.1. vārdu, uzvārdu; 
4.2.1.2. personas kodu vai dzimšanas datumu (persona, kurai nav piešķirts personas kods); 
4.2.1.3. kontaktadresi; 
4.2.1.4. personu apliecinoša dokumenta veidu un numuru;
4.2.1.5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa); 
4.2.1.6. personas papildu kontaktinformāciju – elektroniskā pasta adresi un tālruņa numuru (ja tāds ir). 
4.2.2. fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par: 
4.2.2.1. pārstāvamās personas veidu;
4.2.2.2. vārdu, uzvārdu fiziskai personai vai nosaukumu juridiskai personai;
4.2.2.3. personas kodu vai dzimšanas datumu (ārzemniekam) fiziskai personai;
4.2.2.4. kontaktadresi; 
4.2.2.5. personu apliecinoša dokumenta veidu un numuru fiziskai personai; 
4.2.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
4.2.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
4.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
4.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem. 
4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
4.9. Izsoles pretendents netiek reģistrēts, ja:
4.9.1. nav vēl iestājies vai ir beidzies pretendentu reģistrācijas termiņš;
4.9.2. ja nav norādīta šo noteikumu 4.2.1. punktā vai 4.2.2. punktā minētā informācija;
4.9.3. konstatēts, ka pretendents neatbilst šo noteikumu 3. nodaļā noteiktajām prasībām.
4.10. Izsoles rīkotāji nav tiesīgi sniegt informāciju par izsoles pretendentiem.
4.11. Izsoles pretendentam pirms reģistrācijas izsolei ir tiesības iepazīties ar Kustamo mantu, tās tehniskajiem rādītājiem - dokumentiem, kuri raksturo Kustamo mantu un ir Jelgavas novada pašvaldības rīcībā, iepriekš sazinoties pa tālruni 28601621 vai e-pastā: zanda.alksne@jelgavasnovads.lv.

5.  Izsoles norise
5.1. Izsole sākas elektronisko izsoļu vietnē https://izsoles.ta.gov.lv 2026. gada 6.novembrī      pl.13:00 un noslēdzas 2026. gada 26.novembrī pl.13:00.
5.2. Izsolei autorizētie dalībnieki drīkst izdarīt solījumus visā izsoles norises laikā. 
5.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm. 
5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas pulksten 13:00.
5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē. 
5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā. 
5.8. [bookmark: _Hlk123212556]Izsoles dalībniekiem, kuri piedalījušies izsolē, bet nav nosolījuši Kustamo mantu, divu nedēļu laikā no izsoles noslēguma dienas izsoles nodrošinājums tiek atmaksāts – kredītiestādes kontā, kuras numurs norādīts norēķinu rekvizītos, elektronisko izsoļu vietnē https://izsoles.ta.gov.lv. 

6. Līguma slēgšana un norēķinu kārtība
6.1. Izsoles uzvarētājam ir pienākums samaksāt tā piedāvāto augstāko cenu (atņemot tā samaksāto nodrošinājumu) 30 (trīsdesmit) dienu laikā no izsoles noslēguma dienas, tās iemaksu veicot Jelgavas novada pašvaldības kontā, kas norādīts nosūtītajā priekšapmaksas rēķinā. Nosolītajā cenā nav iekļauts PVN. Ar PVN neapliekamai personai pie nosolītās cenas jāpieskaita PVN. 
6.2. Jelgavas novada pašvaldība ar izsoles uzvarētāju noslēdz pirkuma līgumu 30 (trīsdesmit) dienu laikā no izsoles rezultātu apstiprināšanas. Pirkuma līgums tiek noslēgts atbilstoši pirkuma līguma projektam, kas pievienots šiem noteikumiem kā pielikums.   
6.3. Ja izsoles uzvarētājs noteikumu 6.1.punktā noteiktajā termiņā nav veicis pilnas pirkuma summas samaksu, tas zaudē iesniegto nodrošinājumu (1.7.punkts) un komisija rakstveidā informē pircēju, kurš nosolījis nākamo augstāko cenu. 
6.4. Pircējam, kurš nosolījis nākamo augstāko cenu, ir tiesības 14 (četrpadsmit) dienu laikā no paziņojuma saņemšanas dienas, rakstveidā paziņot Komisijai par Kustamās mantas pirkšanu par paša nosolīto augstāko cenu. Komisija pieņem jaunu lēmumu par izsoles rezultātiem un nākamās augstās cenas nosolītājam ir pienākums veikt tās samaksu viena mēneša laikā no Komisijas lēmuma spēkā stāšanās dienas. 

7. Izsoles rezultātu apstiprināšana
7.1. Pamatojoties uz Jelgavas novada domes 2026. gada 30. septembra lēmumu Nr. 46 “Par kustamās mantas – cirsmas atsavināšanu izsolē “Dimantu priedes”, Valgundes pag.)” un Publiskas personas mantas atsavināšanas likuma 34. panta otro daļu, izsoles rezultātus apstiprina komisija ne vēlāk kā 30 dienu laikā pēc pilnas nosolītās maksas saņemšanas dienas. 

8. Nenotikušas izsoles
8.1. Komisija pieņem lēmumu par izsoles atzīšanu par nenotikušu:
8.1.1. ja uz izsoli nav autorizējies neviens dalībnieks;
8.1.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
8.1.3. ja tiek noskaidrots, ka nepamatoti noraidīts kāda dalībnieka piedalīšanās izsolē vai nepareizi noraidīts kāds pārsolījums;
8.1.4. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā.
8.2. Ja izsole, pamatojoties uz šo noteikumu 8.1.2. un 8.1.3.punktu, atzīta par nenotikušu, komisija 1 (vienas) nedēļas laikā paziņo par to visiem izsoles dalībniekiem un atmaksā nodrošinājumu. 
8.3. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu

9. Īpašie noteikumi
9.1. [bookmark: _Hlk130549178]Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
9.2. Izsoles pretendentam un izsoles dalībniekam visi maksājumi jāveic tikai no sava kredītiestādes konta.
9.3. Izsoles pretendenti, dalībnieki piekrīt, ka Jelgavas novada pašvaldība veic personas datu apstrādi, pārbaudot izsoles pretendentu atbilstību šo noteikumu 3.1 un 3.2. punktam.

10. Izsoles rezultātu apstrīdēšana
10.1. Komisijas lēmumu vai faktisko rīcību var apstrīdēt Jelgavas novada pašvaldības Administratīvo aktu strīdu komisijā Administratīvā procesa likumā noteiktajā kārtībā.
10.2. Visā, kas nav atrunāts šajos noteikumos, jāvadās saskaņā ar Publiskas personas mantas atsavināšanas likuma nosacījumiem.



Komisijas priekšsēdētāja								A.Veltensone
